open-index/open-wikipedia-markdown huggingface dataset:
Eksponenciālais sadalījums

**Eksponenciālais sadalījums** varbūtību teorijā ir nepātraukts varbūtību sadalījums. Šo sadalījumu izmanto, lai modelētu gaidīšanas laiku starp diviem notikumiem, kuri notiek nepārtraukti ar vienādu vidējo biežumu, un katrs nākamais notikums ir neatkarīgs no iepriekšējiem notikumiem. Šādā situācijā gaidīšanas laiki ir sadalīti eksponenciāli.

Eksponenciālais sadalījums ir gamma sadalījuma speciālgadījums. To var uztvert kā nepātrauktu ģeometriskā sadalījuma analogu.

Eksponenciālā sadalījuma varbūtību blīvuma funkcija ir

: f(x) = \begin{cases}
\lambda  e^{ - \lambda x} & x \ge 0, \\
0 & x 

Sadalījuma parametrs \lambda ir pozitīvs skalas parametrs. Atbilstošā sadalījuma funkcija ir

:F(x) = \begin{cases}
1-e^{-\lambda x} & x \ge 0, \\
0 & x 

Eksponenciāli sadalīta gadījuma lieluma X matemātiskā cerība \operatorname{E}[X]=\frac{1}{\lambda}, bet dispersija \operatorname{D}[X] = \frac{1}{\lambda^2}.

Eksponenciālo sadalījumu var izmantot, lai modelētu dažādus procesus, kas saistīti ar gaidīšanas laiku starp notikumiem, piemēram, laiku starp radioaktīvu daļiņu sabrukšanu, laiku starp diviem telefona zvaniem, laiku starp diviem veikala klientiem.

## Skatīt arī
* Puasona sadalījums

## Ārējās saites

* ''Encyclopedia of Mathematics'' ieraksts  
* ''Wolfram Mathworld'' ieraksts
Klaids Tombo

**Klaids Viljams Tombo** (; dzimis , miris ) bija ASV astronoms.

Viņš 1930. gadā atklāja devīto Saules sistēmas planētu Plutonu, pirmo objektu, ko atklāja rajonā, kas vēlāk nosaukts par Koipera joslu. Atklāšanas brīdī Plutonu uzskatīja par planētu, bet 2006. gadā to pārklasificēja kā pundurplanētu.

## Ārējās saites
Samuels Čukvueze

**Samuels Čimerenka Čukvueze** (, dzimis ) ir Nigērijas futbolists, kurš spēlē uzbrucēja pozīcijā un pārstāv Nigērijas futbola izlasi. Kopš 2025. gada Čukvueze spēlē Anglijas Premjerlīgas komandā *[[Fulham FC|Fulham]]*, kas viņu īrē no *[[AC Milan|Milan]]*.

Iepriekš spēlējis Spānijas *[[La Liga]]* komandā *[[Villarreal CF|Villarreal]]*.

Nigērijas futbola izlases rindās debitējis 2018. gadā. Pārstāvējis izlasi 2019., 2021. un 2023. gada Āfrikas Nāciju kausā.

## Sasniegumi
**Villarreal**

* UEFA Eiropas līga: 2020—21

**AC Milan**

* Supercoppa Italiana: 2024

**Nigērija**

* Āfrikas Nāciju kauss trešā vieta: 2025
## Atsauces

## Ārējās saites
Vienmērīgais sadalījums

**Vienmērīgais sadalījums** varbūtību teorijā ir nepātraukts varbūtību sadalījums. Vienmērīgi sadalīts gadījuma lielums pieņem vērtības galīgā intervālā [a, b] un tā blīvuma funkcija šajā intervālā ir konstanta. Tas nozīmē, ka jebkuriem [a, b] apakšintervāliem ar vienādu garumu piemīt vienāda varbūtība. Vienmērīgais sadalījums ir viens no vienkāršākajiem varbūtību sadalījumiem.

Vienmērīgā sadalijuma blīvuma funkcija ir

:
  f(x) = \begin{cases}
  \frac{1}{b-a}, & \text{ja } a \le x \le b, \\[8pt]
  0, & \text{ja } x  b.
  \end{cases}


Redzams, ka blīvuma funkcija nav atkarīga no gadījuma lieluma, līdz ar to intervālā [a, b] tā ir konstanta. Atbilstošā sadalījuma funkcija ir

:
  F(x) = \begin{cases}
  0, & \text{ja } x  b.
  \end{cases}


Vienmērīgi sadalīta gadījuma lieluma X matemātiskā cerība \operatorname{E}[X]=\frac{b + a}{2}, bet dispersija \operatorname{D}[X] = \frac{(b-a)^2}{12}.

Visbiežāk tiek izmantots standarta vienmērīgais sadalījums, kura parametri a=0 un b=1. Šī sadalijuma blīvuma funkcija intervālā [a, b] f(x)=1, tā matemātiskā cerība ir vienāda ar \frac{1}{2}. To plaši izmanto nejaušu skaitļu ģeneratoros — ja tiek ģenerēts nejaušs skaitlis intervālā [0, 1], tad šim skaitlim piemīt standarta vienmērīgais sadalījums.

## Ārējās saites

* ''Encyclopedia of Mathematics'' ieraksts  
* ''Wolfram Mathworld'' ieraksts
Zēnons no Kitijas

**Zēnons no Kitijas** (, *Zḕnōn ho Kitièus*, ) bija feniķiešu izcelsmes sengrieķu filozofs, kura dzimtene ir Kipra un tika uzskatīts par stoicisma pamatlicēju.

## Ārējās saites
Valentīns Logins

**Valentīns Logins** (1940—2024) bija latviešu ārsts osteorefleksoterapeits, habilitētais medicīnas zinātņu doktors.

## Dzīvesgājums
Dzimis 1940. gada 14. februārī. 1966. gadā absolvēja medicīnas studijas Rīgas Medicīnas institūtā un strādāja kā neatliekamās palīdzības ārsts un terapeits. No 1970. gada bija Latvijas eksperimentālās un klīniskās medicīnas institūta zinātniskais līdzstrādnieks, 1973. gadā aizstāvēja medicīnas zinātņu kandidāta disertāciju. 1997. gadā kļuva par Latvijas Medicīnas akadēmijas vadošo pētnieku, 1999. gadā ieguva habilitēta medicīnas doktora grādu, aizstāvot disertāciju “Skriemeļu kaulaudu biomehāniskās īpašības”. Darbojās Rīgas Stradiņa universitātes Rehabilitācijas fakultātē.

Miris 2024. gada 22. augustā.

## Atsauces
Kefrens Tirāms

**Kefrens Tirāms** (, dzimis ) ir franču futbolists, kurš spēlē pussarga pozīcijā un pārstāv Francijas futbola izlasi. Kopš 2024. gada Tirāms spēlē Itālijas A sērijas komandā Turīnas "Juventus".

Iepriekš pārstāvējis Francijas 1. līga komandas *[[AS Monaco|Monaco]]* un *[[OGC Nice|Nice]]*.

Francijas futbola izlases rindās debitējis 2023. gadā.

Tirāma tēvs Lilians Tirāms ir bijušais Francijas izlases spēlētājs. Arī Kefrena vecākais brālis Markuss Tirāms ir futbolists.

## Ārējās saites
Luka Pellegrīni

**Luka Pellegrīni** (, dzimis ) ir itāļu futbolists, kurš spēlē aizsarga pozīcijā. Kopš 2023. gada Pellegrīni pārstāv Itālijas A sērijas komandu Romas "Lazio", kas viņu īrē no Turīnas "Juventus".

Iepriekš spēlējis Itālijas komandās *[[AS Roma|Roma]]*, *[[Cagliari Calcio|Cagliari]]* un *[[Genoa CFC|Genoa]]*, kā arī Vācijas komandā Frankfurtes "Eintracht".

Itālijas futbola izlases rindās debitējis 2020. gadā.

## Ārējās saites
Pēteris Milzarājs

**Pēteris Milzarājs** (1935—2024) bija latviešu arhitekts, Rīgas Tehniskās universitātes Arhitektūras fakultātes mācībspēks.

## Dzīvesgājums
Dzimis 1935. gada 8. decembrī. 1960. gadā absolvēja arhitektūras studijas Rīgas Politehniskā institūta (RPI) Celtniecības fakultātes Arhitektūras katedrā. 1963.—1967. gadā bija vecākais pasniedzējs RPI Celtniecības fakultātē.

No 1967. līdz 1990. gadam viņš ir bija projektu galvenais arhitekts Latvijas Kolhozu projektēšanas institūtā, tehniskās daļas galvenais arhitekts projektēšanas institūtā «Pilsētprojekts», galvenais arhitekts apvienībā «Silava», bet kopš 1970. gadiem — galvenais arhitekts RPI studentu projektu birojā.

1988. gadā viņu ievēlēja par docentu RPI Arhitektūras un celtniecības fakultātes Grafikas un arhitektūras kompozīcijas katedrā, no 1991. gada Pēteris Milzarājs pildīja dekāna vietnieka mācību darbā Rīgas Tehniskās universitātes Arhitektūras fakultātē. Līdz 2007. gadam viņš vadīja praktiskās nodarbības studentiem arhitektūras projektēšanā un lasījis lekcijas studiju kursā "Ēku daļas".

Miris 2024. gada 25. augustā.

## Darbi
* Liepājas koncertestrāde "Pūt vējiņi" (1960—1964)
* Saldus rajona ciemata «Druva» administratīvā ēka (1973)
* Ziemeļu elektrotīklu administratīvā ēka Valmierā (1974)
* Starpkolhozu celtniecības organizācijas administratīvā ēka Siguldā u.c.

## Atsauces
Fikajo Tomori

**Oluvafikajomi Oluvadamilola "Fikajo" Tomori** (, dzimis ) ir Kanādā dzimis angļu futbolists, kurš spēlē centra aizsarga pozīcijā un pārstāv Anglijas futbola izlasi. Kopš 2021. gada Tomori spēlē Itālijas A sērijas komandā *[[AC Milan]]*.

Iepriekš pārstāvējis Anglijas komandas *[[Chelsea FC|Chelsea]]*, *[[Brighton & Hove Albion F.C.|Brighton & Hove Albion]]*, *[[Hull City AFC|Hull City]]* un *[[Derby County FC|Derby County]]*.

Anglijas futbola izlases rindās debitējis 2019. gadā.

## Sasniegumi
**AC Milan**

* Itālijas A sērija: 2021—22
* Supercoppa Italiana: 2024
## Atsauces

## Ārējās saites
Alesio Kranjo

**Alesio Kranjo** (, dzimis ) ir itāļu futbolists, kurš spēlē vārtsarga pozīcijā un ir pārstāvējis Itālijas futbola izlasi. Kopš 2025. gada Kranjo pārstāv Itālijas B sērijas komandu Dženovas "Sampdoria".

Iepriekš spēlējis Itālijas komandās *[[Brescia Calcio|Brescia]]*, *[[Cagliari Calcio|Cagliari]]*, *[[SS Virtus Lanciano 1924|Lanciano]]*, *[[Benevento Calcio|Benevento]]* un *[[US Sassuolo Calcio|Sassuolo]]*.

Itālijas futbola izlases rindās no 2020. līdz 2021. gadam aizvadījis divus mačus.

## Ārējās saites
Roberto Galjardīni

**Roberto Galjardīni** (, dzimis ) ir itāļu futbolists, kurš spēlē pussarga pozīcijā un ir pārstāvējis Itālijas futbola izlasi. Kopš 2023. gada Galjardīni spēlē Itālijas A sērijas komandā *[[AC Monza|Monza]]*.

Iepriekš spēlējis Itālijas komandās Bergamo "Atalanta", *[[A.C. Cesena|Cesena]]*, *[[Spezia Calcio|Spezia]]*, *[[LR Vicenza|Vicenza]]* un Milānas "Internazionale".

No 2017. līdz 2020. gadam aizvadījis septiņus mačus Itālijas futbola izlases rindās.

## Sasniegumi
**Inter Milan**

* Itālijas A sērija: 2020–21
* Itālijas kauss: 2021–22, 2022–23
* Supercoppa Italiana: 2021, 2022

## Ārējās saites
Mednieks Kreivens

**Mednieks Kreivens** (; dzimis **Sergejs Nikolajevičs Kravinovs** (; )) ir amerikāņu komiksu superļaundaris *[[Marvel Comics]]* publicētajos komiksos. Tēlu radīja scenārists Stens Lī un mākslinieks Stīvs Ditko, un tā debija kā supervaroņa Pītera Parkera / Zirnekļcilvēka pretiniekam bija komiksā *[[The Amazing Spider-Man]]* #15 (1964. gada augusts). Kopš tā laika viņš ir viens no visbriesmīgākajiem Zirnekļcilvēka pretiniekiem. Kreivenam bijuši konflikti arī ar citiem varoņiem, piemēram, Melno Panteru un Tigru. Viņš ir superļaundara Hameleona pusbrālis un viens no *[[Sinister Six]]* dibinātājiem.

Kreivena debijā viņš nosauca Zirnekļcilvēku par "visbīstamāko spēli", kas ir tieša atsauce uz 1924. gada tāda paša nosaukuma īso stāstu, kurā krievu mednieks ģenerālis Zarovs (tēla iedvesmotājs), medī cilvēkus sporta pēc.

Kreivens parasti tiek attēlots kā slavens mednieks, kura mērķis dzīvē ir pārspēt Zirnekļcilvēku, lai pierādītu sevi kā pasaules lielāko mednieku. Lai gan viņš bieži ir pārāk pārliecināts par savām spējām, ar kurām viņam patīk lielīties, viņam ir liela goda izjūta un viņš izturas pret saviem pretiniekiem kā pret līdzvērtīgiem, līdz tiek pierādīts pretējais. Šī iemesla dēļ Kreivens dažkārt attēlots kā antivaronis un ir sadarbojies ar citiem varoņiem, tostarp Zirnekļcilvēku, 1959. gada Atriebējiem un Vāvermeiteni komiksu sērijā *The Unbeatable Squirrel Girl* (2015–2019). Mednieka Kreivena spējas pārmantojuši arī viņa dēli Aļoša un Sergejs Kravinovs II, kā arī viņa meita Ana Kravinova.

Ārpus komiksiem varonis redzams dažādos citos *Marvel* licencētos produktos, tostarp videospēlēs, animācijas televīzijas seriālos un precēs. Ārons Teilors-Džonsons atveidos Kreivenu ''Sony'' Zirnekļcilvēka visuma (SSU) filmā "Mednieks Kreivens" (2024).

## Atsauces

## Ārējās saites
* Ultimate Spiderman Kraven The Hunter
* [Kraven The Hunter](https://marvel.fandom.com/wiki/Sergei_Kravinoff_(Earth-616)) (*Marvel Database*)
Daniels Maldīni

**Daniels Maldīni** (, dzimis ) ir itāļu futbolists, kurš spēlē pussarga pozīcijā un pārstāv Itālijas futbola izlasi. Kopš 2026. gada Maldīni spēlē Itālijas A sērijas komandā *[[SS Lazio|Lazio]]*, kas viņu īrē no Bergamo "Atalanta".

Iepriekš spēlējis Itālijas komandās *[[AC Milan]]*, *[[Spezia Calcio|Spezia]]* un *[[Empoli FC|Empoli]]* un *[[AC Monza|Monza]]*.

Itālijas futbola izlases rindās debitējis 2024. gadā.

Arī Maldīni tēvs Paolo Maldīni un vectēvs Čezāre Maldīni ir bijušie Itālijas futbola izlases spēlētāji.

## Sasniegumi
**AC Milan**

* Itālijas A sērija: 2021—22

## Ārējās saites
Danilo D'Ambrozio

**Danilo D'Ambrozio** (, dzimis ) ir itāļu futbolists, kurš spēlē aizsarga pozīcijā un ir pārstāvējis Itālijas futbola izlasi. Kopš 2023. gada D'Amrozio spēlē Itālijas A sērijas komandā *[[AC Monza|Monza]]*.

Lielāko daļu karjeras pavadījis *[[Torino FC|Torino]]* un Milānas "Internazionale" komandās. Ar *Inter* komandu vienreiz kļuvis par A sērijas uzvarētāju, kā arī divreiz ieguvis Itālijas kausu.

No 2017. līdz 2020. gadam pārstāvējis Itālijas futbola izlasi.

## Sasniegumi
**Inter Milan**

* Itālijas A sērija: 2020—21
* Itālijas kauss: 2021—22, 2022—23
* Supercoppa Italiana: 2021, 2022

## Ārējās saites
Stokporta

**Stokporta** () ir pilsēta Anglijā, Lielās Mančestras metropoles grāfistē, Stokportas metropoles boro administratīvais centrs un lielākā apdzīvotā vieta. Atrodas grāfistes dienvidaustrumos Mērzi upes krastos  no grāfistes galvenās pilsētas Mančestras centra un  no valsts galvaspilsētas Londonas; viena no Mančestras lielākajām piepilsētām.

## Vēsture
Vēstures avotos pirmoreiz minēta 1170. gadā kā *Stokeport*. Tiek uzskatīts, ka nosaukums cēlies no senangļu valodas *stoc* un *port* — ‘tirgus pie viensētas’. Ap 1220. gadu Stokportai piešķirta boro hartija. Kopš 1282. gada vēstures avotos minēts Stokportas tilts pār Mērzi lejpus tās sākuma Teimas un Goitas satekā.

16. gadsimtā Stokportā aizsākās cepuru ražošana, bet no 17. gadsimta tā kļuva par nozīmīgu cepuru ražošanas centru un vēlāk arī zīda industrijas centru. Anglijas rūpnieciskās revolūcijas laikā pilsēta strauji izauga pateicoties kokvilnas pārstrādes fabrikām. 1836. gadā Stokportai piešķīra municipālā boro statusu, bet 1889. gadā — grāfistes boro statusu. 1997. gadā tika slēgta pēdējā Stokportas cepuru fabrika; pilsētā darbojas valstī vienīgais cepurniecības muzejs.
 
## Atsauces

## Ārējās saites
Scindapši

**Scindapši** (*Scindapsus*) ir ārumu dzimtas ģints, kuras dabiskais izplatības areāls ir Dienvidaustrumāzijā, Jaungvinejā, Kvīnslendā un dažās Klusā okeāna rietumu salās.

Scindapši nav viegli atšķirami no epipremniem — galvenā atšķirība starp abām ģintīm ir to sēklu skaitā. Scindapšu sugām katrā sēklotnē ir viens sēklaizmetnis, savukārt epipremnu sugām ir vairāki. Scindapšu sēklas ir noapaļotas vai nedaudz nieres formas.

Raibais scindapsis (*Scindapsus pictus*) tiek plaši kultivēts kā telpaugs.

## Sugas
Ģintī ir klasificētas šādas sugas:

* Raibais scindapsis (*Scindapsus pictus*) Hassk.
* *Scindapsus alpinus* Alderw.
* *Scindapsus altissimus* Alderw.
* *Scindapsus beccarii* Engl.
* *Scindapsus carolinensis* Hosok.
* *Scindapsus coriaceus* Engl.
* *Scindapsus crassipes* Engl.
* *Scindapsus curranii* Engl. & K.Krause
* *Scindapsus cuscuaria* (Aubl.) C.Presl
* *Scindapsus cuscuarioides* Engl. & K.Krause
* *Scindapsus falcifolius* Engl.
* *Scindapsus geniculatus* Engl.
* *Scindapsus glaucescens* (Engl. & K.Krause) Alderw.
* *Scindapsus grandifolius* Engl.
* *Scindapsus hederaceus* Miq.
* *Scindapsus javanicus* Alderw.
* *Scindapsus kinabaluensis* (Furtado) Kartini & P.C.Boyce
* *Scindapsus latifolius* M.Hotta
* *Scindapsus longipes* Engl.
* *Scindapsus longistipitatus* Merr.
* *Scindapsus lucens* Bogner & P.C.Boyce
* *Scindapsus maclurei* (Merr.) Merr. & F.P.Metcalf
* *Scindapsus mamillifer* Alderw.
* *Scindapsus marantifolius* Miq.
* *Scindapsus officinalis* (Roxb.) Schott
* *Scindapsus perakensis* Hook.f.
* *Scindapsus roseus* Alderw.
* *Scindapsus rupestris* Ridl.
* *Scindapsus salomoniensis* Engl. & K.Krause
* *Scindapsus schlechteri* K.Krause
* *Scindapsus scortechinii* Hook.f.
* *Scindapsus splendidus* Alderw.
* *Scindapsus subcordatus* Engl. & K.Krause
* *Scindapsus suffruticosus* Alderw.
* *Scindapsus sumatranus* (Schott) P.C.Boyce & A.Hay
* *Scindapsus treubii* Engl.

## Atsauces

## Ārējās saites
Ņujorkas "Liberty"

**Ņujorkas "Liberty"** ir amerikāņu profesionāla basketbola komanda, kas atrodas Ņujorkas Bruklinas rajonā. *Liberty* komanda piedalās Sieviešu Nacionālās basketbola asociācijas (WNBA) līgas Austrumu konferences turnīrā. Komanda tika dibināta 1997. gadā un ir viena no astoņām sākotnējām līgu izveidojušajām komandām. Komanda pieder amerikāņu uzņēmējiem Džo Cai un Klārai Vu Cai, kuri ir arī NBA komandas Bruklinas "Nets" vairākuma akciju īpašnieki. Komanda mājas spēles aizvada *[[Barclays Center]]* hallē.
thumb|''NY Liberty'' 2024. gada finālsērijas čempionu gredzens|alt=NY Liberty 2024 World Championship Ring
*Liberty* komanda ir kvalificējusies WNBA izslēgšanas spēlēm deviņpadsmit reizes no kluba pastāvēšanas divdesmit astoņiem gadiem. Komandā ir spēlējušas daudzas pazīstamas spēlētājas, piemēram, Terēze Veterspūna, Rebeka Lobo, Bekija Hemmona, Leilani Mičela, Esence Kārsone, Kepija Pondekstere, Tīna Čārlza, komandas pirmā drafta pirmā izvēle Sabrina Jonesku, Breanna Stjuarte, Džonkela Džounsa un Kortnija Vanderslūta. *Liberty* komandai ir izcīnīti trīs konferences čempionu tituli un viens WNBA čempionu tituls, kas izcīnīts 2024. gadā. WNBA finālā komanda ir spēlējusi sešas reizes, 2024. gadā finālsērijā uzvarot Minesotas "Lynx" komandu, bet zaudējot 1997., 1999. un 2000. gadā Hjūstonas "Comets" komandai, 2002. gadā Losandželosas "Sparks" komandai un 2023. gadā Lasvegasas "Aces" komandai.

## Sasniegumi
;WNBA
* WNBA čempiones: **1** (2024)
* Konferences tituli: **6** (1997, 1999, 2000, 2002, 2023, 2024)

## Atsauces

## Ārējās saites
*
Dullais Didzis

**"Dullais Didzis"** bija bērnu izglītojošs raidījums Latvijas Televīzijas pirmajā kanālā (LTV1), ko sāka pārraidīt . Raidījuma pēdējo sēriju pārraidīja . Tas stāsta par kādu traku zinātnieku Didzi, kurš dzīvo slepenā laboratorijā, kas atrodas mežā kopā ar noslēpumainu balsi (teicēju) un melniem cimdiem. Raidījumā Didzis veic vairākus vienkāršus eksperimentus, kas parāda objekta īpašības, piemēram, olas čaumalas izturību, gaismas refrakciju vai ūdens cēlējspēku.

## Atsauces
Balerīna (filma)

Filmas ar nosaukumu **"Balerīna"** var būt:

* "Balerīna" (*Ballerina*) — 2016. gada Francijas un Kanādas kopražojuma animācijas filma;
* "Balerīna" (*Ballerina*) — 2025. gada ASV asa sižeta trillera filma.
Stokporta (boro)

**Stokportas boro** () ir metropoles boro (distrikts) Anglijā, Lielās Mančestras grāfistē. Atrodas grāfistes dienvidaustrumu daļā, robežojas austrumos ar Dārbišīru, dienvidos — ar Češīru, rietumos — ar Mančestru, bet ziemeļos — ar Teimsaidu. Distrikta administratīvais centrs un lielākā apdzīvotā vieta ir Stokporta.

## Vēsture
Metropoles distrikts tagadējās robežās izveidots 1974. gada 1. aprīlī, apvienojot Češīras grāfistei piederējušos Stokportas grāfistes boro un Bredberi un Romeli, Čīdlas un Getli, Heizelgrovas un Bramholas un Mārplas urbānos distriktus, un iekļaujot to jaunizveidotajā Lielās Mančestras grāfistē.

## Administrācija
Administratīvi Stokportas boro teritoriju veido vienota ārpuspagastu teritorija (*unparished area*), ko pārvalda boro padome, un kas iekļauj Stokportas ( iedzīvotāji), Bredberi () un Mārplas () pilsētas.

## Atsauces

## Ārējās saites
Epipremni

**Epipremni** (*Epipremnum*) ir ārumu dzimtas ģints. Tās dabiskais izplatības areāls ir no tropu un subtropu Āzijas līdz Klusā okeāna salām, taču sugas ir ieviesušās dažviet Āfrikā, Centrālamerikā un Dienvidamerikā, un dažas sugas tiek plaši kultivētas kā telpaugi.

Epipremni bieži tiek jaukti ar citām *Monsteroideae* apakšdzimtas ģintīm, piemēram, ar scindapšiem (*Scindapsus*), *Rhaphidophora* un *Amydrium*, kā arī ar filodendriem (*Philodendron*).

Tie ir mūžzaļi daudzgadīgi augi, kas rāpjas pa citu augu stumbriem, izmantojot gaisa saknes. Augi savvaļā var sasniegt 40 metru garumu un to lapas — 3 m garumu, taču, audzējot kā telpaugus, to izmērs ir ievērojami mazāks. Visas augu daļas ir toksiskas, galvenokārt trihosklereīdu un rafīdu dēļ.

## Sugas
Ģintī ir klasificētas sugas:

* plūksnainais epipremns (*Epipremnum pinnatum*) (L.) Engl.
* zelta epipremns (*Epipremnum aureum*) (Linden & André) G.S.Bunting
* *Epipremnum amplissimum* (Schott) Engl.
* *Epipremnum carolinense* Volkens
* *Epipremnum ceramense* (Engl. & K.Krause) Alderw.
* *Epipremnum dahlii* Engl.
* *Epipremnum falcifolium* Engl.
* *Epipremnum giganteum* (Roxb.) Schott
* *Epipremnum meeboldii* K.Krause
* *Epipremnum moluccanum* Schott
* *Epipremnum moszkowskii* K.Krause
* *Epipremnum nobile* (Schott) Engl.
* *Epipremnum obtusum* Engl. & K.Krause
* *Epipremnum papuanum* Alderw.
* *Epipremnum silvaticum* Alderw.

## Atsauces

## Ārējās saites
Windsor

***Windsor*** ir angļu uzvārds. *Windsor* var būt:

* Vindzora — uzvārds sieviešu dzimte vai apdzīvotas vietas nosaukums;
* Vindzors — uzvārds vīriešu dzimtē.

## Skatīt arī
* Vindzoras dinastija
Diks Poups

**Diks Poups** (; dzimis , miris ) bija britu kinooperators.

Daudz sadarbojies ar britu kinorežisoru Maiku Lī. Poups bija Britu kinooperatoru savienības loceklis un divas reizes nominēts Amerikas Kinoakadēmijas balvai kategorijā "Labākais operatora darbs" par filmām "Iluzionists" (2006) un "Misters Tērners" (2014), par pēdējo nominēts arī BAFTA kino balvai.

Starp viņa kinooperatora darbiem ir tādas filmas kā "Kailais" (1993), "Noslēpumi un meli" (*Secrets & Lies*, 1996), *[[Topsy-Turvy]]* (1999), "Nikolass Niklbijs" (2002), "Vera Dreika" (*Vera Drake*, 2004), "Gada cilvēks" (2006), "Laimīgajiem veicas" (2008), "Vēl viens gads" (2010), "Leģenda" (2015), *[[The Boy Who Harnessed the Wind]]* (2019), "Bruklina bez mātes" (*Motherless Brooklyn*, 2019), "Uzvalks" (2022).

Poups nomira  77 gadu vecumā.

## Atsauces

## Ārējās saites
Pope (nozīmju atdalīšana)

**Pope** var būt:

* Pope — ciems Ventspils novada Popes pagastā;
* Poups (*Pope*) — uzvārds vīriešu dzimtē.
Iluzionists (filma)

Filmas ar nosaukumu **"Iluzionists"** var būt:

* "Iluzionists" (*The Illusionist*) — 2006. gada ASV romantiska mistikas filma;
* "Iluzionists" (*L'Illusionniste*) — 2010. gada Francijas un Lielbritānijas animācijas filma.
Eislēbene

**Eislēbene** () ir pilsēta Saksijas-Anhaltes federālajā zemē, Vācijā. Atrodas Harca priekškalnē (*Harzvorland*). 2023. gada nogalē pilsētas iedzīvotāju skaits sasniedza 22 tūkstošus cilvēku.

Eislēbene pirmoreiz pieminēta rakstos 994. gadā. 1483. gadā tajā piedzima teologs Mārtiņš Luters, kurš aizsāka Rietumu kristīgās baznīcas reformāciju. Lutera memoriāls Eislēbenē un Vitenbergā ir iekļauts UNESCO Pasaules mantojuma sarakstā.

## Atsauces

## Ārējās saites

* oficiālā tīmekļa vietne
Linda Obsta

**Linda Rozena Obsta** (; dzimusi , mirusi ) bija amerikāņu kinoproducente un rakstniece.

## Dzīvesgājums
Mācījusies filozofiju Kolumbijas Universitātē. Bija precējusies ar kinoproducentu Deividu Orbstu.
Pirms pārvācās pie vīra uz Losandželosu, viņa strādāja par redaktori laikrakstā *[[The New York Times]]*.

1986. gadā Obsta sāka sadarboties ar Debra Hillu. Sadarbībā tapušas vairākas filmas, starp kurām ir arī *[[Adventures in Babysitting]]* (1987) un "Zvejnieku karalis" (1991). Vēlāk kā patstāvīga producente piedalījusies tādu filmu veidošanā kā "Bezmiegs Sietlā" (1993), "Sliktās meitenes" (*Bad Girls*, 1994), "Kādā jaukā dienā" (1996), "Kontakts (1997), "Cerību stars" (*Hope Floats*, 1998), "Aplenkumā" (*The Siege*, 1998), *[[Someone like You (filma)|Someone like You]]* (2001) un "Kā zaudēt puisi 10 dienās" (2003). 1989. gadā Obsta izveidoja savu producentu kompāniju *Lynda Obst Productions*. Sākotnēji tā sadarbojās ar *[[Columbia Pictures]]*, bet 1993. gadā uzsāka sadarbību ar *[[20th Century Studios|20th Century Fox]]*. 2007. gadā kompāniju pārdēvēja par *Obst/Rosen Productions*.

2009. gadā Linda Obsta producēja filmu "Izdomātie meli" ar Dženiferi Gārneri galvenajā lomā. 2014. gadā Obsta sadarbojās ar režisoru Kristoferu Nolanu un bija zinātniskās fantastikas drāmas filmas "Starp zvaigznēm" līdzproducente. Šī bija pirmā reize producēšanas kompānijas *Lynda Obst Productions* vēsturē, kad to atzīmēja filmas titros.

Obsta ir grāmatas *Hello, He Lied* (1996) autore, kurā sīki izklāstīta viņas pieredze mūsdienu kinostudijas sistēmā.

Linda Obsta nomira savās mājās Losandželosā , 74 gadu vecumā. Viņai nāves brīdī bija hroniska obstruktīva plaušu slimība.

## Atsauces

## Ārējās saites
Globālie Dienvidi

250 px|right|thumb|Globālo Dienvidu valstis (sarkanā krāsā) pēc ANO Tirdzniecības un attīstības konferences (UNCTAD) klasifikācijas

**Globālie Dienvidi** () ir termins, kuru lieto kā nosaukumu valstu grupai, ko lieto kā pretmetu Rietumu pasaules koncepcijai. Globalizācijas apstākļos pēc Aukstā kara beigām terminu pāris "Globālie Dienvidi" un "Globālie Ziemeļi" pakāpeniski aizstāja iepriekš lietoto valstu iedalījumu Pirmās, Otrās un Trešās pasaules valstīs. Šo terminu dažkārt lieto arī kā aizstājēju terminam "Jaunattīstības valstis".

Rietumvalstu ekonomiskās sankcijas pret Irānu un Ziemeļkoreju, pēc Krievijas—Ukrainas kara sākuma arī pret Krieviju, saasināja t.s. Ziemeļu—Dienvidu konfliktu, kas sakņojas bijušo koloniju neatkarības kustībās 20. gadsimtā. 21. gadsimtā izveidojās BRICS valstu kopa, kas mēģina politiski konsolidēt Globālo Dienvidu valstis pret Rietumu pasaules valstīm.

## Termina rašanās
1977. gadā pēc Pasaules Bankas ierosinājuma izveidoja Neatkarīgu starptautiskās attīstības jautājumu komisiju, kas bijušā Vācijas kanclera Villija Branta redakcijā 1980. gadā publicēja "Ziemeļu—Dienvidu ziņojumu" (*North-South Report*) par divām attīstības ziņā krasi atšķirīgām valstu grupām. Ziņojumā bija noteikta tā sauktā "Branta līnija", kas atdalīja pārsvarā Ziemeļu puslodes valstis no pārsvarā Dienvidu puslodes valstīm (izņemot Austrāliju un Okeāniju).

## Ārējās saites
Garšīgā monstera

**Garšīgā monstera** (*Monstera deliciosa*) ir ārumu dzimtas ģints, kuras dabiskais izplatības areāls ir no Meksikas (Verakrusa, Oahaka, Čiapasa) līdz Gvatemalai. Galvenokārt aug mitrā tropu biomā. Augs ir introducēts daudzos tropu apgabalos un ir kļuvis par invazīvu sugu Havaju salās, Seišelās, Debesbraukšanas salā un Biedrības salās. To ļoti plaši audzē mērenajā joslā kā telpaugu, kā arī kultivē tā ēdamo augļu dēļ.

Garšīgā monstera ir mūžzaļš, daudzgadīgs liānveida, kāpelējošs lakstaugs — pusepifīts ar gaisa saknēm, kas veidojas starp lapu mezgliem. Gaisa saknes, sasniedzot augsni vai, piemēram, koka stumbru, tajā iesakņojas. Savvaļā tas spēj izaugt līdz 20 m augsts, tā sirds formas lapas var sasniegt  25–90 cm garumu un 25–75 cm platumu. Kad augs ir nobriedis, tā lapas ir plūksnainas, caurumainas, bet nenobriedušiem īpatņiem lapas ir ievērojami mazākas un veselas.

Auglis ir līdz 25 cm garš un 3–5 cm diametrā, un tas izskatās kā zaļa kukurūzas vālīti, kas pārklāta ar sešstūrainām zvīņām. Augļiem nogatavojoties, šīs zvīņas nokrīt, un auglis izdala spēcīgu un saldu smaržu. Smarža ir atgādina ar ananāsu un banānu kombināciju. Augļi ir ēdami.

## Atsauces

## Ārējās saites
Visu laiku ienesīgākās izklaides franšīzes

Šajā lapā ir apkopotas **visu laiku ienesīgākās izklaides franšīzes** visā pasaulē, kas ir nesušas vismaz 7 miljardus ASV dolāru lielu peļņu.

## Saraksts

## Skatīt arī
* Visu laiku ienesīgākās filmas

## Atsauces
Till Death

***Till Death*** ir 2021. gada ASV trillera filma, kuras režisors ir S. K. Deils. Filmā galvenās lomas atveido Megana Foksa, Ouens Makkens, Kalens Malvejs, Džeks Rots un Emels Emins.

Filma stāsta par sievieti, kas cīnās par savu dzīvību, esot ar rokudzelžiem pieslēgtai pie sava mirušā vīra.

Filmas *Till Death* pirmizrāde notika . Filma saņēma galvenokārt pozitīvas kritiķu atsauksmes.

## Atsauces

## Ārējās saites
Picas trīsstūris

**"Picas trīsstūris"** () ir 1970. gada Itālijas un Spānijas komēdijdrāmas filma, kuras režisors ir Etore Skola. Filmā galvenās lomas atveido Marčello Mastrojanni, Monika Viti un Džankarlo Džanīni.

Filma stāsta par mīlas trīsstūri starp celtnieku Oresti (Mastrojanni), floristi Adelaidi (Viti) un picas cepēju Nello (Džanīni).

Filmas "Picas trīsstūris" pirmizrāde notika . Par šo filmu Mastrojanni saņēma Kannu kinofestivāla labākā aktiera balvu.

## Atsauces

## Ārējās saites
Andrea Petanja

**Andrea Petanja** (, dzimis ) ir itāļu futbolists, kurš spēlē uzbrucēja pozīcijā un ir pārstāvējis Itālijas futbola izlasi. Kopš 2023. gada Petanja pārstāv Itālijas A sērijas komandu *[[AC Monza|Monza]]*.

Pārstāvējis arī tādas Itālijas A sērijas komandas kā *[[AC Milan]]*, Dženovas "Sampdoria", Bergamo "Atalanta", *[[SPAL]]*, *[[SSC Napoli|Napoli]]* un *[[Cagliari Calcio|Cagliari]]*.

Itālijas futbola izlases rindās debitējis 2017. gadā.

## Ārējās saites
Gabriels Šarpentjē

**Gabriels Šarpentjē** (, dzimis ) ir Kongo futbolists, kurš spēlē uzbrucēja pozīcijā un pārstāv Kongo futbola izlasi. Kopš 2022. gada Šarpentjē spēlē Itālijas A sērijas komandā *[[Parma Calcio 1913|Parma]]*.

Savu karjeru sācis Francijas komandā *[[FC Nantes|Nantes]]*. 2019. gadā pārcēlies uz Latvijas Virslīgas komandu Spartaks Jūrmala. Gadu vēlāk pievienojies Itālijas komandai *[[Genoa CFC|Genoa]]*, bet 2022. gadā *[[Parma Calcio 1913|Parma]]*.

Kongo futbola izlases rindās debitējis 2023. gadā.

## Sasniegumi
**Parma**

* Itālijas B sērija: 2023–24

## Ārējās saites
Substance (filma)

**"Substance"** () ir 2024. gada satīriska šausmu filma. Tās režisore, producente un scenārija autore ir Koralī Faržā. Galvenās lomas attēlo Demija Mora, Mārgarita Kvellija un Deniss Kveids.

Filma Kannu kino festivālā saņēma balvu par labāko scenāriju. Filma saņēma pozitīvus kritiķu vērtējumus un vairākus apbalvojumus, tostarp Amerikas Kinoakadēmijas balvu kategorijā "Labākais grims un matu sakārtojums", kā arī nomināciju kategorijā "Labākā filma". Moras par tēlojumu filmā saņēma Zelta globusa balvu, Kritiķu izvēles kino balvu un Ekrāna aktieru ģildes balvu, kā arī nomināciju Amerikas Kinoakadēmijas balvai kategorijā "Labākā aktrise galvenajā lomā".

## Sižets
Holivudas fitnesa zvaigznei Elizabetei (Morai) ir viss, ko sieviete var vēlēties — skaistums, slava un ietekme. Taču pienāk laiks, kad vecuma pazīmes draud viņai to visu atņemt. Tādēļ brīdī, kad viņa uzzina par jauno produktu "Substance", kurš sola jaunāku un perfektāku sevi, viņa nevilcinās to izmēģināt. Tā pasaulē ierodas Sjū (Kvellija) — jauna un seksīga Elizabetes versija. Taču ir kāds noteikums, kurš jāievēro, lai viss ritētu gludi.

## Atsauces

## Ārējās saites
Matiass Olivera

**Matiass Olivera Miramontess** (, dzimis ) ir Urugvaja futbolists, kurš spēlē kreisās malas aizsarga pozīcijā un pārstāv Urugvajas futbola izlasi. Kopš 2022. gada Olivera spēlē Itālijas A sērijas komandā *[[SSC Napoli|Napoli]]*.

Pārstāvējis arī Urugvajas komandu *[[Club Nacional de Football|Nacional]]* un Spānijas komandas *[[Getafe CF|Getafe]]* un Alvasetes "Balompie".

Urugvajas futbola izlases rindās debitējis 2022. gadā. Pārstāvējis izlasi 2022. gada FIFA Pasaules kausā un 2024. gada Copa América.

## Sasniegumi
**Napoli**

* Itālijas A sērija: 2022—23

## Ārējās saites
Botonds Balogs

**Botonds Balogs** (, dzimis ) ir ungāru futbolists, kurš spēlē aizsarga pozīcijā pārstāv Ungārijas futbola izlasi. Kopš 2025. gada Balogs spēlē Turcijas Superlīgas komandā *[[Kocaelispor]]*, kas viņu īrē no *[[Parma Calcio 1913|Parma]]*.

Ungārijas futbola izlases rindās debitējis 2021. gadā. Pārstāvējis izlasi 2024. gada Eiropas čempionātā.

## Sasniegumi
**Parma**

* Itālijas B sērija: 2023—24

## Ārējās saites
Uāzas-Ēnas amerikāņu brāļu kapu E sektors

thumb|E sektora atrašanās vieta atzīmēta ar sarkanu apli
**Uāzas-Ēnas amerikāņu brāļu kapu E sektors** ir viens no Uāzas-Ēnas amerikāņu brāļu kapu un memoriāla, amerikāņu militārās kapsētas Francijas ziemeļos sektoriem. Kapsētu kopumā veido četri galvenie apbedījumu sektori (t.i., A, B, C un D sektors), kuros apglabāti 6012 amerikāņu karavīri, kas gājuši bojā Pirmā pasaules kara laikā.

E sektors atrodas aptuveni 100 metru attālumā no galvenās kapsētas un ir atdalīts atsevišķs, slēpts sektors, kurā pašlaik apglabāti 94 amerikāņu karavīri, kurus sodīja un kas saņēma nāvessodu par noziegumiem, kas izdarīti Otrā pasaules kara laikā vai neilgi pēc tā. Par šo noziedznieku upuriem kļuva citi 26 amerikāņu karavīri (visi noslepkavoti) un 71 britu, franču, vācu, itāļu, Polijas un Alžīrijas civiliedzīvotāji (gan vīrieši, gan sievietes), kuri tika izvaroti vai noslepkavoti.
thumb|Skats uz E sektoru
Kopumā ASV Armija Otrā pasaules kara laikā Eiropas Operāciju teātrī izpildīja nāvessodu 98 karavīriem pēc vispārējās kara tiesas par izdarītu slepkavību vai izvarošanu. Šo karavīru mirstīgās atliekas sākotnēji tika apglabātas netālu no viņu nāvessoda izpildes vietas, kas notika tādās valstīs kā Anglija, Francija, Beļģija, Vācija, Itālija un Alžīrija. 1949. gadā šo vīru mirstīgās atliekas atkārtoti apglabāja zemes gabalā E sektorā — privātā zonā, kas īpaši būvēta, lai apglabātu tos, kurus apbedījumu reģistrā sauc par "negodā mirušajiem"; saskaņā ar standarta praksi visi bija ar negodu atbrīvoti no ASV Armijas dienu pirms nāvessoda izpildes. Piekļuve kapsētas sektoram ir apgrūtināta, un apmeklētājus lūdz to neapmeklēt, lai gan šo sektoru apkopj kapsētas apsaimniekotāji, kas periodiski pļauj zālienu un apgriež dzīvžogus. Viens kapsētas darbinieks aprakstīja E sektoru kā "kauna namu" un "ideālu anti-memoriālu".

Virs šī sektora nedrīkst plīvot Amerikas Savienoto Valstu karogs, un numurētie kapi atrodas ar muguru vērsti pret galveno kapsētu ceļa otrā pusē.

Vienīgā E sektorā apglabātā persona, kas nebija notiesāts par izvarošanu vai slepkavību, bija Edijs Sloviks (iepriekš sektora 3. rinda, 65. kaps), kuram 1945. gada 31. janvārī tika izpildīts nāvessods par dezertēšanu. Viņa sieva Antuanete Slovika iesniedza lūgumu armijai, lai panāktu sava vīra mirstīgo atlieku atgriešanu un par viņa pensiju līdz savai nāvei 1979. gadā. Slovika lietu 1981. gadā uzsāka bijušais Makombas apgabala komisārs Mičiganas štatā Bernards Calka, poļu izcelsmes amerikānis un Otrā pasaules kara veterāns, kurš turpināja spiedienu uz armiju, lai atgrieztu Slovika mirstīgās atliekas mājās. 1987. gadā viņš pārliecināja prezidentu Ronaldu Reiganu apmierināt petīcijas pieprasījumu. Atbildot uz to, Calka saņēma , lai samaksātu par ekshumāciju un pārapbedīšanu Detroitas Vudmēras kapsētā, kur Sloviks tika pārapbedīts blakus savai sievai.

## Atsauces

## Ārējās saites
* Wikimapia aerial view showing the boundaries of Plot E highlighted in red
* An aerial view of Plot E showing its location relative to the main cemetery
* Assorted photos of Plot E dating from 2020
Ribla

**Ribla** (; ) ir upe Anglijas ziemeļrietumos. Sākas Peninu kalnos Ziemeļjorkšīras grāfistē Jorkšīras ieleju nacionālā parka teritorijā, satekot Geilbekas un Kembekas upītēm. Augštecē plūst dienvidu virzienā, bet ieplūstot Lankašīrā, pagriežas dienvidrietumu virzienā. Ieplūst Īrijas jūrā pie Litemsentensas. Lielākās pietekas ir Hodera (labā) un Koldera (kreisā). Lielākās pilsētas krastos ir Prestona, Klitero un Setla. Kuģojama līdz Prestonai.

## Atsauces

## Ārējās saites
Frīdrihs Pauluss

**Frīdrihs Vilhelms Ernsts Pauluss** (*Friedrich Wilhelm Ernst Paulus*, dzimis 1890. gada 23. septembrī, miris 1957. gada 1. janvārī) bija vācu ģenerālfeldmaršals, Vērmahta 6. armijas komandieris Otrā pasaules kara laikā.

F. Pauluss cīnījās Pirmajā pasaules karā, piedaloties karadarbībā Francijā un Balkānos. Viņu uzskatīja par daudzsološu virsnieku, un līdz Otrā pasaules kara sākumam F. Pauluss bija paaugstināts par ģenerālmajoru. Otrā pasaules kara sākumā viņš piedalījās iebrukumos Polijā un Beniluksa valstīs, pēc tam tika iecelts par Vācijas armijas ģenerālštāba priekšnieka vietnieku. Šajā amatā Pauluss palīdzēja plānot iebrukumu Padomju Savienībā.

1942. gadā F. Paulusam tika uzticēta 6. armijas vadība, neskatoties uz viņa pieredzes trūkumu. Viņš vadīja uzbrukumu Staļingradai, bet vēlākajā padomju pretuzbrukumā viņa armija tika atgriezta un ielenkta. Ādolfs Hitlers aizliedza mēģinājumus izlauzties vai padoties, bet vācu aizsardzība pakāpeniski novājinājās. Pēc sakāves Staļingradas kaujā F. Pauluss padevās Sarkanajai armijai 1943. gada 31. janvārī, tajā pašā dienā, kad Hitlers viņu informēja par viņa paaugstināšanu par feldmaršalu. Hitlers paredzēja, ka armijas komandieris atņems sev dzīvību, atkārtojot, ka nav precedenta, kad vācu feldmaršals tiktu sagūstīts dzīvs.

Kara laikā Padomju gūstā F. Pauluss kļuva par Nacistiskās Vācijas skaļu kritiķi un pievienojās padomju atbalstītajai Brīvās Vācijas nacionālajai komitejai. 1953. gadā viņš pārcēlās no Padomju Savienības uz Austrumvāciju, kur nodarbojās ar militārās vēstures izpēti. Atlikušo mūžu viņš nodzīvoja Drēzdenē, kur mira 1957. gadā 66 gadu vecumā.

## Ārējās saites
Mišels Blāns

**Mišels Blāns** (; dzimis , miris ) bija franču aktieris, scenārists un režisors.

Pārsvarā atveidojis neveiksminiekus vai hipohodriķus. Kopā ar tādiem kolēģiem kā Tjerī Lermitu, Žozianu Balasko, Kristiānu Klavjē, Marī-Anē Šazeli un Žerāru Žuņo izveidojuši Parīzes kafejnīcu-teātri *Le Splendid*. Atveidojis arī vairākas nopietnas lomas, piemēram, galveno lomu Patrisa Lekonta filmā *[[Monsieur Hire]]*. Atveidojis lomas tādās filmās kā "Īrnieks" (1976), "Gatavs valkāšanai" (*Prêt-à-Porter*, 1994) un "Simt soļu ceļojums" (2014).

Blāns ir viens no nedaudzajiem cilvēkiem, kurš Kannu kinofestivālā ieguvis balvu gan radošajā, gan aktieru kategorijā, 1986. gadā iegūstot balvu par tēlojumu filmā *Tenue de Soirée* un labākā scenārija balvu par filmu *[[Grosse Fatigue]]* 1994. gadā. Par otrā plāna lomu 2011. gada filmā "Ministrs" saņēmis Cēzara balvu.

Blāns nomira no sirds apstāšanās medicīniskās apskates laikā Parīzes slimnīcā , 72 gadu vecumā.

## Atsauces

## Ārējās saites
Kens Peidžs

**Kenets Peidžs** (; dzimis , miris ) bija amerikāņu aktieris un kabarē dziedātājs.

Piedalījies vairākos Brodvejas mūziklos. Kā balss aktieris ieskaņojis lomas animācijas filmās "Visi suņi nokļūst debesīs" (*All Dogs Go to Heaven*, 1989) un "Murgs pirms Ziemassvētkiem" (*The Nightmare Before Christmas*, 1993) un dažādos animācijas seriālos un videospēlēs. Filmējies filmā "Sapņu meitenes" (2006) un televīzijas seriālos.

Peidžs nomira miegā savās mājās , 70 gadu vecumā.

## Atsauces

## Ārējās saites
Džons Eštons

**Džons Deivids Eštons** (; dzimis , miris ) bija amerikāņu aktieris, vislabāk zināms pēc lomām filmu sērija "Beverlihilsas policists" (*Beverly Hills Cop*, 1984—2024), *[[Some Kind of Wonderful]]* (1987) un "Pusnakts skrējiens" (1988).

Eštons pabeidzis Dienvidkalifornijas Universitātes Teātra skolu. Filmējies gan televīzijas seriālos, gan mākslas filmās, tostarp filmās *[[Breaking Away]]* (1979), *[[King Kong Lives]]* (1986), "Sprogainīte Sjū" (1991), "Ieslodzīti paradīzē" (*Trapped in Paradise*, 1994), "Ardievu, mazā, ardievu!" (2007), kā arī nelielas lomas seriālos un raidījumos *[[Kojak]]*, *[[Columbo]]*, "Brīnumsieviete" (*Wonder Woman*), "Lazarete" (*M*A*S*H*), "Stārskijs un Hačs" (*Starsky & Hutch*), "Dalasa" (*Dallas*), "A komanda" (*The A-Team*), "Treisijas Ulmenas šovs", *[[JAG]]*, "Varenais Hils", *[[Judging Amy]]* un *[[Law & Order: Special Victims Unit]]*.

Eštons miris  no vēža, 76 gadu vecumā.

## Atsauces

## Ārējās saites
Prestona (distrikts)

**Prestonas Lielpilsēta** () ir nemetropoles distrikts ar lielpilsētas statusu Anglijā, Lankašīras nemetropoles grāfistē. Atrodas grāfistes vidusdaļā, robežojas austrumos ar Riblas Ieleju, dienvidos — ar Dienvidriblu, dienvidrietumos — ar Faildu, bet ziemeļrietumos — ar Vairu. Distrikta administratīvais centrs un lielākā apdzīvotā vieta ir Prestona.

## Vēsture
Prestonas distrikts tagadējās robežās izveidots 1974. gada 1. aprīlī, apvienojot Prestonas grāfistes boro, Fulvudas urbāno distriktu un daļu no Prestonas lauku distrikta. Kopš dibināšanas distrikts pārmantoja Prestonas boro statusu. 2002. gadā, atzīmējot karalienes Elizabetes II valdīšanas 50 gadu jubileju, Prestonas boro piešķīra lielpilsētas statusu.

## Administrācija
Administratīvi Prestonas distrikta teritoriju veido ārpuspagastu teritorija (*unparished area*), ko pārvalda lielpilsētas padome, un kas iekļauj Prestonas ( iedzīvotājs) pilsētu, kā arī 9 lauku pagasti, daļa no kuriem ietilpst Prestonas urbānajā teritorijā.

## Atsauces

## Ārējās saites
Baltiešu Krusts

thumb|150px|Baltiešu Krusts
thumb|150px|Vācu ordeņa ģerbonis viduslaikos

**Baltiešu krusts** () ir militārais apbalvojums, ko 1919. gadā izveidoja Baltijas Nacionālā komiteja (*Baltischer Nationalausschuss*) pēc Vācu ordeņa ģerboņa parauga, apbalvojot tos vācu Dzelzsdivīzijas un brīvkorpusu karavīrus, kas 1918.—1919. gadā vismaz trīs mēnešus cīnījās Latvijas teritorijā. Apbalvošana sākās pēc 1919. gada jūlija Jelgavā, kopumā piešķirot 21 839 numurētus Baltiešu krustus.

1933. gada 16. maijā Baltiešu krustu apstiprināja kā Vācijas Impērijas valsts apbalvojumu ar atļauju to nēsāt lentē ap kaklu vai kā krūšu piespraudi. Kā valsts apbalvojumu to atzina arī Vācijas Federatīvā Republika.

## Apraksts
Baltiešu krusts ir melna oksidēta metāla krusts, kuram uzlikts Vācu ordeņa virsmestra ģerboņa zeltīts krusts ar lilijām. Lente ir Baltijas landesvēra zili baltā krāsā.


Hauptmannvonbrandis.jpg|Vācu leģiona hauptmanis Kords fon Brandiss ar Baltiešu krustu pie krūts
Walter Eberhard Medem.jpg|SA virspulkvedis Valters fon Mēdems
Alfred vR.jpg|Abvēra pulkvedis Alfrēds fon Randovs
Martin H. Sommerfeldt.jpg|Majors Martins Zommerfelds  
Bundesarchiv Bild 121-1400, Rudolf Pannier.jpg|Majors Rūdolfs Panīrs
Bundesarchiv Bild 119-2608, Walther Hinkler-Stennes.jpg|Kapteinis Valters Štenness


## Atsauces
Rūta Čepnetiča

**Rūta Čepnetiča** (; dzimusi ) ir Kenijas vieglatlēte, garo distanču skrējēja. Viņa ir pašreizējā pasaules rekordiste maratonā, kā arī 2019. gada pasaules čempione šajā distancē.

Starptautiskā līmenī pazīstama kopš 2018. gada, kad uzvarēja Stambulas maratonā un pārstāvēja Keniju pusmaratona pasaules čempionātā Valensijā. 2019. gada Pasaules čempionātā Dohā viņa kļuva par uzvarētāju maratona distancē.

Trīs reizes uzvarējusi Čikāgas maratonā: 2021., 2022. un 2024. gadā, kad viņai šajās sacensībās izdevās uzstādīt jaunu pasaules rekordu 2 stundas, 9 minūtes un 56 sekundes (uzstādīts 13. oktobrī). Čepnetiča iepriekšējo rekordu laboja par gandrīz divām minūtēm un ir pirmā maratonskrējēja, kas noskrējusi šo distanci ātrāk gan par 2 stundām un 11 minūtēm, gan arī par 2 stundām un 10 minūtēm.

Viņai pieder arī viens no ātrākajiem rezultātiem pusmaratona distancē starp sievietēm — 1 stunda, 4 minūtes un 2 sekundes, kas uzstādīts 2021. gada 4. aprīlī Stambulā. Uzstādīšanas brīdī šis rezultāts kļuva par pasaules rekordu, taču tā paša gada oktobrī rekordu uzlaboja Letesenbeta Gideja no Etiopijas.

2025. gada oktobrī tika paziņots, ka viņai ir piespriesta trīs gadu diskvalifikācija par dopinga lietošanu, pēc tam kad aprīļa analīzēs tika atrasts aizliegtais preparāts hidrohlortiazīds (sods tika samazināts par vienu gadu, jo viņa atzina pārkāpumu).

## Atsauces

## Ārējās saites
Blekbērna ar Darvenu

**Blekbērnas ar Darvenu boro** () ir untārā pašvaldība ar boro statusu Anglijā, Lankašīras nemetropoles grāfistē. Atrodas grāfistes dienviddaļā, robežojas dienvidos ar Lielo Mančestru, rietumos — ar Čorli, ziemeļrietumos — ar Dienvidriblu, ziemeļos — ar Riblas Ieleju, bet austrumos — ar Haindbērnu un Rosendeilu. Distrikta administratīvais centrs un lielākā apdzīvotā vieta ir Blekbērna.

## Vēsture
Tagadējās robežās kā nemetropoles distrikts izveidots 1974. gada 1. aprīlī, apvienojot Blekbērnas grāfistes boro, Darvenas municipālo boro, daļu no Tērtonas urbānā distrikta un daļu no Blekbērnas lauku distrikta. Kopš dibināšanas distrikts pārmantoja Blekbērnas boro statusu. 1998. gadā reorganizēts par unitāro pašvaldību.

## Administrācija
Administratīvi Blekbērnas ar Darvenu teritoriju veido divās daļās sadalīta ārpuspagastu teritorija (*unparished area*), ko pārvalda boro padome, un kas iekļauj Blekbērnas pilsētu un Hodlsdenas ciemu (kopā  iedzīvotāji), Darvenas () pagasta līmeņa pilsēta, kā arī 6 lauku pagasti.

## Atsauces

## Ārējās saites
Grieķu krusts

thumb|Grieķu krusts
**Grieķu krusts** ( — "kvadrāta krusts") ir vienādstaru krusts, kas sākotnēji simbolizēja četrus primāros dabas elementus — uguni, zemi, ūdeni un gaisu vai arī vīrieša un sievietes savienību.

Agrīnās pareizticības simbolikā četri krusta stari norādīja uz četriem evaņģēlistiem — Mateju, Marku, Lūku un Jāni un četru evaņģēliju vienlīdzību.

Royal Arms of Greece.svg|Grieķu krusts Grieķijas Karalistes ģerbonī (līdz 1974)
Евхаристический канон.jpg|Grieķu krustu izmantošana pareizticīgo garīdznieku apģērbā un baznīcas interjerā
Face ID

thumb|''Apple'' Face ID logo
***Face ID*** ir biometriskās identifikācijas sistēma, ko izstrādājusi kompānija *[[Apple]]*. Tā tiek izmantota, lai autentificētu lietotāju, atslēgtu ierīces un veiktu dažādas drošības funkcijas. Šī tehnoloģija pirmo reizi tika ieviesta 2017. gadā ar *[[iPhone X]]*.

*Face ID* ir uzskatīts par drošu tehnoloģiju, ar kļūdu iespējamību 1 pret , kas ir ievērojami drošāk nekā paroli vai PIN kodu sistēmas.

## Darbības princips
*Face ID* izmanto sejas atpazīšanas tehnoloģiju, lai identificētu lietotāju:

# *[[TrueDepth]]* kamera: *Face ID* izmanto īpašu kameru, ko sauc par *TrueDepth*. Tā ir sensoru un kameru sistēma, kas iekļauj infrasarkano kameru, punktu projektoru un RGB kameru. Šī sistēma kopā izveido detalizētu un drošu sejas modeli.
# Punktu projektors: *TrueDepth* kamera uz lietotāja sejas projicē vairāk nekā  infrasarkano punktu, lai izveidotu trīsdimensiju attēlu.
# Infrasarkanais attēls: tiek uzņemts infrasarkanais attēls un 3D modelis, kuru vēlāk salīdzina ar lietotāja saglabāto sejas datu bāzi.
# Neironu tīkli: *Face ID* izmanto neironu tīklus, lai analizētu sejas īpašības, kas ļauj atšķirt lietotāja seju pat dažādos apstākļos, piemēram, ar brillēm, cepuri vai nelielām izmaiņām sejā (bārda, pinnes u.c.).

*Face ID* dati tiek glabāti ierīcē, īpašā drošības mikroshēmā, ko sauc par *Secure Enclave*. Tas nozīmē, ka sejas dati netiek nosūtīti uz *[[Cloud storage]]* vai glabāti uz *Apple* serveriem.

## Ārējās saites
Saimons Helbergs

**Saimons Maksvels Helbergs** (; dzimis ) ir amerikāņu aktieris un komiķis.

Vislabāk zināms ar Hovarda Volovica lomu CBS situāciju komēdijas seriālā "Lielā sprādziena teorija" (2007—2019), par ko saņēmis Kritiķu izvēles televīzijas balvu kategorijā "Labākais otrā plāna aktieris komēdijseriālā", un Kosmes Makmūna lomu filmā "Florense Fostere Dženkinsa" (2016), par ko nominēts Zelta globusa balvai kategorijā "Labākais otrā plāna aktieris".

Helbergs piedalījies vairākās *[[MADtv]]* komēdijas skeču sērijās, kā arī filmējies tādās filmās kā "Vens Vailders: kompānijas dvēsele" (2002), "Kā vecajos, labajos laikos" (2003), "Visvarenais Evans" (2005), "Arlabunakti un visu labu" (2005), *[[Walk Hard: The Dewey Cox Story]]* (2007), "Nopietns cilvēks" (2009) un "Anete" (2021), kā arī seriālos *[[Sabrina the Teenage Witch]]*, "Kavētā attīstība" (*Arrested Development*), "Džoijs" (*Joey*), *[[Studio 60 on the Sunset Strip]]*, "Jaunais Šeldons" un ieskaņojis tēlus animācijas seriālos *[[Kick Buttowski: Suburban Daredevil]]*, *[[Kung Fu Panda: Legends of Awesomeness]]*, *[[The Tom and Jerry Show]]* un "Amerikāņu tētuks".

## Atsauces

## Ārējās saites
Svētais Matijs

**Matijs** bija viens no Jēzus Kristus apustuļiem, kurš aizstāja Jūdu Iskariotu pēc viņa nodevības un pašnāvības. Evaņģēlijos viņa vārds nav minēts, bet iecelšana apustuļu kārtā aprakstīta Apustuļu darbos.

## Ārējās saites
Aizbēgt trīs dienās

**"Aizbēgt trīs dienās"** () ir 2010. gada ASV krimināltrillera filma, kuras režisors un scenārija autors ir Pols Hagiss. Filmā galvenās lomas atveido Rasels Krovs, Elizabete Benksa, Braiens Denehijs, Olīvija Vailda un Liams Nīsons. Tā ir franču filmas "Viss viņas dēļ" (*Pour elle*, 2008) jauns ekranizējums.

Filma stāsta par vīru, kurš darīs visu, lai atbrīvotu savu sievu no cietuma pēc tam, kad viņa ir netaisnīgi notiesāta par sava priekšnieka slepkavību.

Filmas "Aizbēgt trīs dienās" pirmizrāde notika  un to izplatīja *[[Lionsgate]]*. Filma saņēma viduvējas kritiķu atsauksmes un nopelnīja gandrīz 68 miljonus ASV dolāru pie 30 miljonu dolāru budžeta.

## Atsauces

## Ārējās saites
Es joprojām tevi redzu

**"Es joprojām tevi redzu"** () ir 2018. gada ASV zinātniskās fantastikas trillera filma, kuras režisors ir Skots Spīrs. Filmas scenāriju sarakstījis Džeisons Fukss, balstoties uz Daniela Votersa 2012. gada romānu *Break My Heart 1000 Times*. Filma stāsta par pasauli, kurā pēc katastrofāla negadījuma mirušo cilvēku spoki kļūst redzami un mijiedarbojas ar dzīvajiem.

Filmas izstrāde sākās 2017. gadā, un filmēšana norisinājās Kanādā.

## Sižets
Filmas darbība norisinās pēc incidenta, kas notika pirms desmit gadiem. Eksperimenta laikā notika sprādziens, kas nogalināja tūkstošiem cilvēku un radīja parādību, kurā mirušo spoki sāka parādīties dzīvajiem cilvēkiem. Šos spokus sauc par "paliekām".

Stāsta centrā ir pusaudze Ronija Kaldera (Bella Torna), kuras dzīve ir nemitīgā spoku klātbūtnē. Viens no spokiem sāk uzvesties citādi nekā parasti, liekot Ronijai aizdomāties, vai viņai draud briesmas. Meklējot atbildes, Ronija apvieno spēkus ar savu klasesbiedru Kirku (Ričards Harmons), un abi kopīgiem spēkiem sāk izzināt šo spoku parādību un tās cēloņus. Viņi atklāj, ka spokiem ir sava veida apziņa, kas noved pie biedējošiem atklājumiem par mirušo un dzīvo pasaules robežām.

## Atsauces

## Ārējās saites